

OSNOVNA ŠKOLA DOMAŠINEC

M. Kovača 1, Domašinec

40318 Dekanovec

Tel. 863 106, 849 409

e-mail: projekt.florijan@gmail.com

**POZIV NA LIKOVNI/LITERARNI/TEHNIČKI NATJEČAJ „FLORIJAN I JA“**

Osnovna škola Domašinec provodi projekt „Florijan i ja“ s ciljem očuvanja i popularizacije imena i djela pučkog pisca, pjesnika, skladatelja, kipara, izumitelja i kantora Florijana Andrašeca, rođenog 28. travnja 1888. godine u Dekanovcu. Florijan Andrašec bio je bliski suradnik dr. Vinka Žganca i Krste Odaka, dajući tako doprinos u očuvanju međimurske popijevke.

Ove godine raspisujemo likovno-literarno-tehnički natječaj, a cilj nam je potaknuti učenike na upoznavanje međimurskih popijevki te na likovno, literarno i tehničko stvaralaštvo.

**TEMA NATJEČAJA: Godina i 12 mjeseci, godišnja doba prema pjesmi F. Andrašeca *LETO ZA LETOM PREMINE***

Natječaj je namijenjen učenicima u osnovnim školama prvenstveno kajkavskog govornog područja za literarno stvaralaštvo, ali i šire, budući da kod likovnog i tehničkog izričaja nema jezične barijere.

**Rok za slanje radova:** 5. travnja 2024.

Prilog 1 - Pjesma „Leto za letom premine“ (original i prijevod)

Prilog 2 - Podatci o učeniku, radu i mentoru

Prilog 3 - Izjava o suglasnosti - učenik

Prilog 4 - Izjava o suglasnosti - mentor



**LIKOVNI NATJEČAJ**

**Razredna nastava:**

**Poticaj za likovno stvaralaštvo:** pjesma F. Andrašeca „Leto za letom premine“ *(vidi Prilog 1)*

**Motiv:** jedan mjesec iz pjesme

**Likovni problem**: boja, kontrast, ilustracija

**LTS**: prema slobodnom izboru

**Predmetna nastava:**

**Poticaj za likovno stvaralaštvo:** pjesma F. Andrašeca „Leto za letom premine“ *(vidi Prilog 1)*

**Motiv:** pjesnička slika iz pjesme „Leto za letom premine“

**Likovni problem:** ilustracija odabrane pjesničke slike

**LTS:** akvarel (i prema želji tuš i metalno pero za obrisne linije)

Radovi će se **vrednovati** u 2 kategorije: 1. - 4. razred, 5. - 8. razred.

S obzirom da će radovi biti izloženi, molimo Vas da vodite računa o načinu njihova slanja
kako bi zadržali svoj prvotni oblik i kvalitetu. Izgužvani radovi neće moći ući u konkurenciju. Radovi se ne vraćaju.
Koristi se papir iz likovne mape formata primjerenog određenom razredu. Broj likovnih radova po školi je ograničen na 7 (4 rada razredna nastava i 3 rada predmetna). Područne škole mogu sudjelovati zasebno s 3 rada.

Molimo da na poleđinu svakog likovnog rada zalijepite podatke o učeniku, radu i mentoru (*Prilog 2*) te priložite Izjave o davanju suglasnosti *(Prilog 3 i 4).*

Likovni radovi šalju se zaštićeni na adresu:

OŠ Domašinec
(za likovni natječaj „Florijan i ja“)
Marka Kovača 1, Domašinec
40318 Dekanovec

Radove za izložbu odabrat će stručno povjerenstvo te izdvojiti tri najuspješnija rada u svakoj kategoriji, koji će biti nagrađeni, a svi učenici i mentori, čiji će radovi biti izloženi, dobit će prigodne zahvalnice. Izložba će se održati krajem travnja u Domu kulture u Dekanovcu.
Sa svim pitanjima slobodno nam se obratite putem elektroničke pošte na adresu:

projekt.florijan@gmail.com

**LITERARNI NATJEČAJ**

Namijenjen je učenicima od 2. do 8. razreda osnovnih škola kajkavskog govornog područja, a prema želji i interesu i ostalim zainteresiranima).

**Poticaj za literarno stvaralaštvo:**  pjesma Florijana Andrašeca „Leto za letom premine“ *(vidi**Prilog 1)*

* Zadatak je napisati pjesmu ili kraći prozni tekst o odabranom mjesecu u godini ili o pojedinom godišnjem dobu na kajkavskom narječju.

Radovi se pišu u Wordu, fontom Calibri, veličina 11.
Broj literarnih radova po školi je ograničen na 5, područne škole mogu sudjelovati zasebno s 3 rada.
Molimo da na kraju svakog literarnog rada pošaljete podatke o učeniku, radu i mentoru (*Prilog 2*) te priložite Izjave o davanju suglasnosti *(Prilog 3 i 4).*

Radovi se šalju elektroničkom poštom na adresu:

projekt.florijan@gmail.com

Radove za izložbu odabrat će stručno povjerenstvo te izdvojiti tri najuspješnija rada u svakoj kategoriji koji će biti nagrađeni, a svi učenici i mentori, čiji će radovi biti izloženi, dobit će prigodne zahvalnice. Izložba će se održati krajem travnja u Domu kulture u Dekanovcu.
Sa svim pitanjima slobodno nam se obratite putem elektroničke pošte na adresu:

projekt.florijan@gmail.com

**TEHNIČKI** **NATJEČAJ**

Namijenjen je učenicima od 5. do 8.razreda u dvije kategorije:

- 1. kategorija: učenici 5. i 6. razreda

- 2. kategorija: učenici 7. i 8.razreda

**TEMA**: Ručni alat i oruđe prema predlošku pjesme Florijana Andrašeca „Leto za letom premine“ *(Prilog 1)*

1. kategorija - SRP i KOSA (ručni alati za košnju/žetvu)

- tehnička tvorevina, izraditi prema vlastitoj zamisli

1. kategorija - PLUG (vrsta oruđa za obradu tla)

- tehnička tvorevina, izraditi prema vlastitoj zamisli

**MATERIJALI ZA IZRADU:**

1. kategorija: učenici 5. i 6. razreda - drvo
2. kategorija: učenici 7. i 8. razreda - drvo i metal

 **UVJETI NATJEČAJA:**

* Ekipu čine dvojica učenika ili dvoje učenika ili dvije učenice.
* Veličina rada: 10 cm - 20 cm.
* Rad treba biti fiksiran na drvenu podlogu dimenzija 25 cm x 25 cm (na šperploču, lesonit ili drugo), s naljepnicom naziva rada i imenima učenika te imenom mentora i škole u donjem desnom kutu.
* Uz rad je potrebno poslati i opis rada te faze rada, od početne do završne (rečenice neka budu kratke i jasne, a format papira A4).
* Uz svaku fazu rada potrebno je priložiti fotografiju.
* Tehnički radovi šalju se poštom. Molimo da ih zaštitite kako se ne bi oštetili. Oštećeni radovi ne ulaze u konkurenciju. Radovi se ne vraćaju.
* Uz radove je potrebno poslati i Izjave o davanju suglasnosti *(Prilog 3 i 4)*

Radove za izložbu odabrat će stručno povjerenstvo te izdvojiti tri najuspješnija rada koji će biti nagrađeni, a svi učenici i mentori, čiji će radovi biti izloženi, dobit će prigodne zahvalnice. Vrednuje se kvaliteta izrade tehničke tvorevine i kvaliteta tehničke dokumentacije.

Izložba će se održati krajem travnja u Domu kulture u Dekanovcu.
Sa svim pitanjima slobodno nam se obratite putem elektroničke pošte na adresu: projekt.florijan@gmail.com

Radovi se šalju na adresu:
OŠ DOMAŠINEC
(za tehnički natječaj „Florijan i ja“)
Marka Kovača 1, Domašinec
40318 Dekanovec